ועדת הכספים, כנסת 25, פרוטוקול מספר 279, 2023-12-25 00:00

משה גפני: פנייה מס' 226

משה גפני:  הפנייה נועדה לתקצב 50 מיליון שקל עבור תשלום מענקים למפונים בשל המלחמה

ידידיה גרינוולד: 	בהחלטת הממשלה הוקצו עד 1,000 שקל למפונה מהדרום ועד 5,000 למשפחה מפונה מהדרום

ידידיה גרינוולד:  לאחר מכן עברה החלטת ממשלה נוספת שהקצתה 1,000 נוספים עבור כלל המפונים

ידידיה גרינוולד:  העברה הזאת נועדה להתאים את המזומן לקצב הביצוע

ידידיה גרינוולד:  אנחנו רואים קצב מימוש מאוד גבוה, יותר ממה שחשבנו, לכן הפנייה הזאת נועדה לתקצב את זה

ולדימיר בליאק: מתי הייתה ההחלטה האחרונה לכלל המפונים?     

ידידיה גרינוולד: של המענק?     

ולדימיר בליאק: כן, המענק השני

ידידיה גרינוולד: ב-3 בדצמבר

ולדימיר בליאק: האם מתוכננת עוד פעימה?     

ידידיה גרינוולד: ממה שאני מכיר, לא

ידידיה גרינוולד:  הפעימה הראשונה הייתה לתושבי הדרום, להתארגנות ראשונית לאלה שעזבו את הבית

ידידיה גרינוולד:  קיבלנו פניות ממפונים שרוצים להתארגן לחורף, לכן לזה נועדו הפניות האלו

ולדימיר בליאק: כמה כסף זה?     

ידידיה גרינוולד: הפעימה הראשונה שהייתה רק לתושבי הדרום עמדה על כ-80 מיליון, והפעימה השנייה, לפי הערכות הראשונות שלנו, עמדה על כ-120 ותגיע כנראה ל-130

ולדימיר בליאק: זה היה רק לאלה שלא זכאים ל-200 ול-100?     

ידידיה גרינוולד: זה היה לכולם

ינון אזולאי: למה לא חילקו בפעימה הראשונה לתושבי הצפון, הם לא היו צריכים התארגנות?     

ידידיה גרינוולד: הפעימה הראשונה חולקה עוד לפני שתושבי הצפון פונו - זה נעשה בהחלטת ממשלה של ה-12 באוקטובר

ידידיה גרינוולד:  תושבי הצפון פונו בשלבים החל מ-16 באוקטובר

ידידיה גרינוולד:  המטרה הייתה לסייע בעיקר לאלה שנהרסו להם הבתים

ידידיה גרינוולד:  לא היה אפשר לעשות את ההבחנה למי לתת ולמי לא, לכן זה ניתן באופן רוחבי לכולם

ידידיה גרינוולד:  בפעימה השנייה, בגלל דרישה שעלתה מבתי המלון ומהרשויות בצפון, הוחלט להכליל גם אותם

ינון אזולאי: בפעימה השנייה שניתנה לצפון יש החלטת ממשלה על פינוי של עד חמישה קילומטרים, אבל בפועל שר הביטחון החליט על פינוי של עד שלושה וחצי קילומטר

ינון אזולאי:  מה שקרה זה שהרבה התפנו באופן עצמאי

ינון אזולאי:  אם אלה שהתפנו עצמאית לא מקבלים את ה-200 ואת ה-100, לפחות שיקבלו את המענק הזה

ידידיה גרינוולד: לגבי מי שלא פונה זה הרבה יותר מורכב

ידידיה גרינוולד:  אנחנו יודעים שיש גם תושבים במרחק של עד 20 קילומטר שפינו את עצמם

ינון אזולאי: כשיש החלטת ממשלה שמדברת על עד חמישה קילומטרים בצפון, זה אומר שהממשלה מבינה שעד חמישה קילומטרים אמורים להתפנות

ינון אזולאי:  שר הביטחון החליט שעד שלושה וחצי קילומטרים מתפנים, אבל ההחלטה דיברה על עד חמישה קילומטרים

ינון אזולאי:  למה לא נותנים את המענק לאלה שהם עד חמישה קילומטרים?     

ידידיה גרינוולד: המצב בדרום היה כזה שקודם כל פינו את האנשים, רק אחר כך יצרו את החלטות הממשלה

ידידיה גרינוולד:  בצפון, לעומת זאת, החלטת הממשלה נתנה איזו שהיא מסגרת מאפשרת לממשלה ולשר הביטחון לקבל את ההחלטות על הפינוי בפועל

ידידיה גרינוולד:  אין שום משמעות להחלטת ממשלה שאומרת שניתן לפנות מאפס עד חמש כשלא פינו

ידידיה גרינוולד:  משמעות ההחלטה היא רק לגבי מי שמפנים בפועל

ידידיה גרינוולד:  אין דרך עכשיו לבוא ולתת מענק לאוכלוסייה שלא פונתה בפועל ואין לה שום עדיפות על פני תושב שנמצא בחמש עד שבע

ידידיה גרינוולד:  החלטת הממשלה הייתה החלטה מאפשרת, כדי שלא נידרש למצב שבו נצטרך החלטת ממשלה שמתקנת את מה שכבר נעשה

ינון אזולאי: הבנתי, אבל אני לא מסכים

משה גפני: מי בעד אישור פנייה מס' 226, ירים את ידו? מי נגד, מי נמנע?     

משה גפני: אושר

משה גפני: הפנייה אושרה

משה גפני:  פנייה 235 – מדע, תרבות וספורט

יואב הכט: הפנייה נועדה לתקצוב 7

יואב הכט: 5 מיליון ₪ למשרד המדע בהרשאה להתחייב עבור יישום החלטות ממשלה, לרבות החלטת ממשלה 550 לאוכלוסייה הערבית והחלטות ממשלה ארוכות טווח עבור אוכלוסיית הדרוזים בגליל ובגולן

ינון אזולאי: כמה כסף היה בהחלטה?     

יואב הכט: אתה שואל כמה כסף זה בסך הכל בהחלטת ממשלה 550?      

ינון אזולאי: כן

יואב הכט: סך הסכום שם, אם אתה כולל את ההרשאות ארוכות הטווח, הצטבר למיליארד ומשהו

יואב הכט:  זו שאלה שנוגעת לתקציב 2021

ינון אזולאי: זה חומש?     

יואב הכט: זה תקציב החומש

יואב הכט:  550 היא החלטת החומש לאוכלוסייה הערבית, ואז יש שתי החלטות ממשלה שנוגעות לאוכלוסייה הדרוזית – אחת נוגעת לאוכלוסייה הדרוזית ביישובי הגליל, השנייה נוגעת לאוכלוסייה הדרוזית ביישובי הגולן

ינון אזולאי: זה נמצא בפנייה הזאת?     

יואב הכט: ההרשאה להתחייב הנוכחית מדברת על סכום שמיועד למימוש החלטות הממשלה האלו במשרד המדע

משה גפני: מי בעד אישור פנייה 235, ירים את ידו? מי נגד, מי נמנע?      

משה גפני: אושר

משה גפני: הפנייה אושרה

משה גפני:  257,258 – משרד הביטחון

עדי פרנקפורטר: הפנייה נועדה לתקצב 620,630,000 בהוצאה עבור הוצאות ופרויקטים ביטחוניים שונים במשרד הביטחון

עדי פרנקפורטר:  הסברים יינתנו בוועדה המשותפת לתקציב הביטחון

משה גפני: מי בעד אישור פניות 257,258, ירים את ידו? מי נגד, מי נמנע?     

משה גפני: אושר

משה גפני: הפניות אושרו

משה גפני:  253,254 – בית הנשיא

עדי פרנקפורטר: הפנייה נועדה לתקצב לבית הנשיא 8,850,000 לטובת הוצאות ביטחון, טיסות בית הנשיא ותקני כוח אדם

עדי פרנקפורטר:  התקציב הזה היה אמור להיות מוגש ביחד עם התקציב החדש של 2023 שהוגש לכנסת, רק הוא בטעות הושמט

אליהו (אלי) רביבו: מה הועילו חכמים בתקנתם שתוך כדי שאתם מעבירים תקציב אתם כבר בונים העברות תקציביות? מה אתם יודעים היום שלא ידעתם לפני שבועיים?      

עדי פרנקפורטר: פה נעשתה טעות

עדי פרנקפורטר:  התקציב הזה היה אמור להיות בבסיס התקציב שעבר פה לפני שבועיים

אליהו (אלי) רביבו: על כמה טעויות כאלו עליתם?     

עדי פרנקפורטר: אני יודעת על הטעות הזאת של בית הנשיא

אליהו (אלי) רביבו: וביטחון?     

עדי פרנקפורטר: זו לא טעות

אליהו (אלי) רביבו: מה לגבי שאר הבקשות להעברות תקציביות שהן לא הטעות ההיא?     

עדי פרנקפורטר: אני לא יודעת

ולדימיר בליאק: העליתי את הסוגיה הזאת לפני כמה חודשים, אבל עדיין אין תשובה

משה גפני: אותי מרגיז שזה מגיע בסוף שנה

אליהו (אלי) רביבו: אולי נקבע בחקיקה שצריך לעבור פרק זמן ניכר מאז שעובר התקציב עד שמבקשים העברות תקציביות

אליהו (אלי) רביבו:  היועצת המשפטית, מה עמדתך?      

שולמית אלוני: במקרה שבו יש טעות - -     

אליהו (אלי) רביבו: אפשר לקבוע שיש סטייה סטטיסטית

ולדימיר בליאק: עכשיו אישרנו תקציב נוסף, אבל אם נסתכל ארבעה חודשים אחרי שאישרנו תקציב נראה שהתקציב לא דומה למה שאישרנו

אליהו (אלי) רביבו: מה הרציונל שעומד בבסיסו?     

משה גפני: חבר הכנסת רביבו, השאלה שלך היא שאלה נכונה

משה גפני:  הרגיז אותי שהיו מגיעים לפה אגף התקציבים ומביאים עשרות העברות ב-31 בדצמבר, ואז היינו צריכים לשבת פה חצי לילה ולהתחיל לאשר בלי להבין למה

משה גפני:  עד היום לא קיבלתי תשובה

משה גפני:  אני לא רוצה להיות זה שמעכב העברות תקציביות במצב היום - -      

אליהו (אלי) רביבו: הנימוק הזה הוא נימוק מביש

משה גפני: אני מבקש ממך שנשב עם שר האוצר

משה גפני:  שיגיד שלא יהיה את כל הנושא הזה, שהכל יהיה בבסיס התקציב

אליהו (אלי) רביבו: לצד בסיס התקציב ההכרחי שצריך הכל להיכנס לתוכו יש עדכונים מעת לעת, אבל זה אמור להיות באחוז קטן, במקרים חריגים, לא דבר שהוא בשגרה

אליהו (אלי) רביבו:  כשבאתי לשאול אותך איזה היגיון יש ב-3 בקשות להעברת תקציב, אמרת לי שיש כבר 50

אליהו (אלי) רביבו:  50 אומר שמשהו פה רקוב

אליהו (אלי) רביבו:  מה מהעברות התקציביות שאתם מבקשים לבצע היום היה ידוע לכם בעת שהעברתם את התקציב?      

משה גפני: את זה צריך לשאול את השר

אליהו (אלי) רביבו: אני קודם שואל את הנציג

יואב הכט: 	בשנת תקציב רגילה הסוגיה שאתה מעלה היא לא סוגיה כי אתה מאשר את התקציב בשנה קלנדרית x עבור השנה הקלנדרית הבאה

יואב הכט:  עובר זמן בין אישור התקציב לבין המועד הראשון שבכלל אפשר להביא

אליהו (אלי) רביבו: כמה זמן?     

יואב הכט: אם אישרת את התקציב בנובמבר והשנה התקציבית מתחילה בינואר, כבר עברו חודשיים

יואב הכט:  לא נהוג אצלנו להביא שינויים תקציבים בחודשים הראשונים של השנה, רק העברות עודפים

יואב הכט:  אנחנו עושים את זה בתיאום עם המשרדים, כי אנחנו בסוף רוצים לאפשר לממשלה לפעול, ליישם את המדיניות שלה

יואב הכט:  מה קרה השנה? אושר תקציב ממש לקראת סוף שנה

אליהו (אלי) רביבו: מאי זה לא סוף שנה

אליהו (אלי) רביבו:  ראינו כבר העברות תקציבים לא הרבה זמן אחרי מאי

יואב הכט: אני חושב שבחודשים הראשונים של השנה לא היו כל כך הרבה בקשות לשינויים בתקציב, היו הודעות

אליהו (אלי) רביבו: היו העברות תקציביות עוד טרום המלחמה

יואב הכט: אני מאמין שבחודשים הראשונים אחרי אישור התקציב היו בעיקר הודעות להעברת עודפים

אליהו (אלי) רביבו: אני לא מדבר על עודפים, אני מדבר על העברות תקציביות

יואב הכט: הכוונה שלנו הייתה לעדכן בתקציב 2023 שעבר פה לפני שבועיים את כל השינויים שצריך

יואב הכט:  בהרבה מקומות הצלחנו והספקנו, אבל כמו שאדוני יודע, שינוי התקציב הזה נובע כולו ממצב חירום בעקבות המלחמה

אליהו (אלי) רביבו: מה מהדברים הם עדכונים בעקבות המלחמה ומה לא?      

יואב הכט: בזמן העבודה על התקציב החדש, על התוספת התקציבית, עיקר הכוח שלנו ושל המשרדים היה ממוקד בצרכים שנובעים מהלחימה

יואב הכט:  עכשיו יש קצת יותר שהות, קצת יותר דחיפות לטפל בכל שאר הסוגיות

יואב הכט:  למשל, בית הנשיא - -     

משה גפני: לא צריך להסביר על בית הנשיא

משה גפני:  חבר הכנסת רביבו, מה שהוא אומר זה נחמד מאוד, הוא גם הסביר את זה מקצועית, אבל אני אומר לך שזה נובע מסיבות אחרות

אליהו (אלי) רביבו: אני מבקש שהם ישקפו אותן

אליהו (אלי) רביבו:  אנחנו פה בשביל לבקר את התהליכים, לא רק את העבודה

משה גפני: מי בעד אישור פניות 253,254, ירים את ידו? מי נגד, מי נמנע?     

משה גפני: אושר

משה גפני: הפנייה אושרה

משה גפני:  238 – משרד התיירות

נעם שרלו בריגה: הפנייה התקציבית נועדה לבצע שינויים בתוך תקציב משרד התיירות בסך של 9,100 אלפי ₪ בהרשאה להתחייב עבור התאמת התקציב לקצב הביצוע

נעם שרלו בריגה:  יש הסטה של הרשאות בתוך משרד התיירות מפעילות אחת לפעילות אחרת

שולמית אלוני: למה זה לא הובא במסגרת התקציב הנוסף?     

נעם שרלו בריגה: אלה שינויים שהמשרד ביקש לבצע לאחר אישור התקציב בהתאם לבקשות שהוגשו ובהתאם לקצב הביצוע

משה גפני: מי בעד אישור פנייה 238, ירים את ידו? מי נגד, מי נמנע?     

משה גפני: אושר

משה גפני: הפנייה אושרה

משה גפני:  79-023 – בקשה לעודפים של משרד התחבורה והבטיחות

דנה דובר: 	הפנייה נועדה להעברת עודפים משנת התקציב 2022 לשנת התקציב 2023 בסך של 1,921,340,000, לפי החלוקה הבאה: 446,302,000 ₪ לרכבות כבדות, 519,657,000 לתחבורה ציבורית והסעת המונים, 793,381,000 לכבישים בין עירוניים, 119,900,000 לכבישים עירוניים, ו-21,900,000 לתחבורה ציבורית

יצחק פינדרוס: 	בהמשך להצעה שלך, היושב ראש, להיפגש עם שר האוצר, אני מבקש שהוועדה תבקש מהמ

יצחק פינדרוס: מ

יצחק פינדרוס: מ של הכנסת להכין נייר עבודה על זה, לראות את הסיבות, לראות מה מוביל לזה

יצחק פינדרוס:  אני מציע לשבת מול שר האוצר עם נייר מקצועי

משה גפני: בקשה

אליהו (אלי) רביבו: אנחנו עכשיו מתבקשים לאשר שימוש בגין עודפים שנותרו מ-2022

אליהו (אלי) רביבו:  למה רק היום? למה לא הכניסו את זה לבסיס התקציב המעודכן?      

יואב הכט: אין אפשרות להכניס לבסיס התקציב עודפים

משה גפני: מי בעד אישור העודף למשרד התחבורה, ירים את ידו? מי נגד, מי נמנע?     

משה גפני: אושר

משה גפני: הבקשה אושרה, והשאלות שנשאלו כאן הן שאלות חשובות שצריך לברר אותן

משה גפני:  השבוע אנחנו נמצאים בסוף שנת התקציב

משה גפני:  הגיעו הרבה פניות שאני לא רוצה לעכב, אלא אם כן מדובר בפניות חריגות

משה גפני:  אני שמח שחבר הכנסת אליהו רביבו הגיע לכנסת ואולי יצליח לעשות שינוי דרמטי בעניין הזה, מה שאני לא הצלחתי עד היום

משה גפני:  תודה רבה, הישיבה נעולה